Breithiúnas na Cúirte Ginearálta an 23 Samhain 2022 – CWS Powder Coatings agus Páirtithe Eile v an Coimisiún

(Cásanna Uamtha T-279/20 agus T-288/20 agus Cás T-283/20) (1)

(Comhshaol agus cosaint shláinte an duine - Rialachán (CE) Uimh. 1272/2008 - Aicmiú, lipéadú agus pacáistiú substaintí agus meascán - Rialachán Tarmligthe (AE) 2020/217 - Aicmiú dé-ocsaíde tíotáiniam i bhfoirm púdair ina bhfuil 1 % nó níos mó de cháithníní a bhfuil trastomhas 10 μm nó níos lú acu - Critéir chun substaint a aicmiú mar shubstaint charcanaigineach - Iontaofacht agus inghlacthacht na staidéar - Substaint a bhfuil sé de chumas intreach aici bheith ina cúis le hailse - Ró-ualach na gcáithníní scamhóg a ríomh - Earráidí follasacha measúnaithe)

(2023/C 24/47)

Teanga an cháis: an Ghearmáinis agus an Béarla

Páirtithe

Iarratasóir i gCás T-279/20: CWS Powder Coatings GmbH (Düren, an Ghearmáin) (ionadaithe: R. van der Hout, C. Wagner agus V. Lemonnier, Dlíodóirí)

Iarratasóirí i gCás T-283/20: Billions Europe Ltd (Stockton-on-Tees, an Ríocht Aontaithe) agus 7 n-iarratasóir eile a n-ainmnítear san iarscríbhinn leis an mBreithiúnas (ionadaithe: J.-P. Montfort, T. Delille agus P. Chopova-Leprêtre, Dlíodóirí)

Iarratasóirí i gCás T-288/20: Brillux GmbH & Co. KG (Münster, an Ghearmáin), Daw SE (Ober-Ramstadt, an Ghearmáin) (ionadaithe: R. van der Hout, C. Wagner agus V. Lemonnier, Dlíodóirí)

Cosantóir: an Coimsiún Eorpach (ionadaithe i gCásanna Uamtha T-279/20 agus T-288/20: S. Delaude, R. Lindenthal agus M. Noll-Ehlers agus, i gCás T-283/20: A. Dawes, S. Delaude agus R. Lindenthal, Gníomhairí)

Idiragraithe ag tacú leis an iarratasóir i gCás T-279/20: Billions Europe Ltd (Stockton-on-Tees) agus 7 n-iarratasóir eile a n-ainmnítear san iarscríbhinn leis an mBreithiúnas (ionadaithe: J.-P. Montfort, T. Delille agus P. Chopova-Leprêtre, Dlíodóirí), Ettengruber GmbH Abbruch und Tiefbau (Dachau, an Ghearmáin), Ettengruber GmbH Recycling und Verwertung (Dachau) (ionadaithe: R. van der Hout, C. Wagner agus V. Lemonnier, Dlíodóirí), TIGER Coatings GmbH & Co. KG (Wels, an Ostair) (ionadaithe: R. van der Hout, C. Wagner agus V. Lemonnier, Dlíodóirí)

Idiragraithe ag tacú leis an iarratasóir i gCás T-283/20: Conseil européen de l’industrie chimique – European Chemical Industry Council (Cefic) (an Bhruiséil, an Bheilg) (ionadaithe: D. Abrahams, Z. Romata agus H. Widemann, Dlíodóirí), Conseil européen de l’industrie des peintures, des encres d’imprimerie et des couleurs d’art (CEPE) (an Bhruiséil), British Coatings Federation Ltd (BCF) (Coventry, an Ríocht Aontaithe), American Coatings Association, Inc. (ACA) (Washington, DC, na Stáit Aontaithe) (ionadaithe: D. Waelbroeck agus I. Antypas, Dlíodóirí), Mytilineos SA (Maroussi, an Ghréig), Delfi-Distomon Anonymos Metalleftiki Etaireia (Maroussi) (ionadaithe: J.-P. Montfort, T. Delille agus P. Chopova-Leprêtre, Dlíodóirí)

Idiragraithe ag tacú leis an iarratasóir i gCás T-288/20: Billions Europe Ltd (Stockton-on-Tees) agus 7 n-iarratasóir eile a n-ainmnítear san iarscríbhinn leis an mBreithiúnas (ionadaithe: J.-P. Montfort, T. Delille agus P. Chopova-Leprêtre, Dlíodóirí), Sto SE & Co. KGaA (Stühlingen, an Ghearmáin) (ionadaithe: R. van der Hout, C. Wagner agus V. Lemonnier, Dlíodóirí), Rembrandtin Coatings GmbH (Vienna, an Ostair) (ionadaithe: R. van der Hout, C. Wagner agus V. Lemonnier, Dlíodóirí)

Idiragraithe ag tacú leis an gcosantóir i gCásanna Uamtha T-279/20 agus T-288/20 agus i gCás T-283/20: Ríocht na Danmhairge (ionadaí: M. Søndahl Wolff, Gníomhaire), Poblacht na Fraince (ionadaithe i gCásanna Uamtha T-279/20 agus T-288/20: T. Stéhelin, W. Zemamta, G. Bain agus J.-L. Carré agus, i gCás T-283/20: E. de Moustier agus W. Zemamta, Gníomhairí), Ríocht na hÍsiltíre (ionadaithe i gcás T-279/20: M. Bulterman agus C. Schillemans, i gCás T-283/20: M. Bulterman agus J. Langer, agus i gCás T-288/20: M. Bulterman, J. Langer agus C. Schillemans, Gníomhairí), Ríocht na Sualainne (ionadaí i gCásanna Uamtha T-279/20 agus T-288/20: C. Meyer-Seitz agus ionadaithe i gCás T-283/20: O. Simonsson, C. Meyer-Seitz, A. Runeskjöld, M. Salborn Hodgson, H. Shev, H. Eklinder agus R. Shahsavan Eriksson, Gníomhairí), an Ghníomhaireacht Eorpach Ceimiceán (ECHA) (ionadaithe: A. Hautamäki agus J.-P. Trnka, Gníomhairí)

Idiragraithe ag tacú leis an gcosantóir i gCás T-283/20: Poblacht na Slóivéine (ionadaí: V. Klemenc, Gníomhaire)

Idiragraithe ag tacú leis an gcosantóir i gCásanna Uamtha T-279/20 agus T-288/20: Parlaimint na hEorpa (ionadaithe: C. Ionescu Dima, W. Kuzmienko agus B. Schäfer, Gníomhairí), Comhairle an Aontais Eorpaigh (ionadaithe: A.-L. Meyer agus T. Haas, Gníomhairí)

Ábhar

Trína gcaingne de bhun Airteagal 263 CFAE, iarrann na hiarratasóirí go ndéanfaí Rialachán Tarmligthe (AE) 2020/217 ón gCoimisiún an 4 Deireadh Fómhair 2019 lena leasaítear, chun críocha a oiriúnú don dul chun cinn eolaíoch agus teicniúil, Rialachán (CE) Uimh. 1272/2008 ó Pharlaimint na hEorpa agus ón gComhairle maidir le haicmiú, lipéadú agus pacáistiú substaintí agus meascán agus lena gceartaítear an Rialachán sin (IO 2020 L 44, lch. 1), maidir le haicmiú agus lipéadú comhchuibhithe dé-ocsaíde tíotáiniam i bhfoirm púdair ina bhfuil 1 % nó níos mó de cháithníní a bhfuil trastomhas 10 μm nó níos lú acu.

An chuid oibríochtúil

1. Déantar Cásanna UamthaT-279/20 agus T-288/20 agus Cás T-283/20 a uamadh chun críocha an bhreithiúnais;

2. Déantar Rialachán Tarmligthe (AE) 2020/217 ón gCoimisiún an 4 Deireadh Fómhair 2019 lena leasaítear a neamhniú, chun críocha a oiriúnú do dhul chun cinn eolaíoch agus teicniúil, Rialachán (CE) Uimh. 1272/2008 ó Pharlaimint na hEorpa agus ón gComhairle maidir le haicmiú, lipéadú agus pacáistiú substaintí agus meascáin agus lena gceartaítear an Rialachán sin, a neamhniú a mhéid a bhaineann le haicmiú agus lipéadú comhchuibhithe dé-ocsaíde tíotáiniam i bhfoirm púdair ina bhfuil 1 % nó níos mó de cháithníní a bhfuil trastomhas 10 μm nó níos lú acu;

3. Ordaítear don Choimisiún Eorpach a chostais féin a íoc agus na costais arna dtabhú, i gcás T-279/20, ag CWS Powder Coatings GmbH, Billions Europe Ltd agus na hidirghabhálaithe eile a n-ainmnítear san iarscríbhinn, Ettengruber GmbH Abbruch und Tiefbau, Ettengruber GmbH Recycling und Verwertung agus TIGER Coatings GmbH & Co. KG, i gCás T-283/20, ag Billions Europe agus na hiarratasóirí eile a n-ainmnítear san iarscríbhinn, Conseil européen de l’industrie chimique – European Chemical Industry Council (Cefic), Conseil européen de l’industrie des peintures, des encres d’imprimerie et des couleurs d’art (CEPE), British Coatings Federation Ltd (BCF), American Coatings Association, Inc. (ACA), Mytilineos SA agus Delfi -Distomon Anonymos Metalleftiki Etaireia agus, i gCás T-288/20, ag Brillux GmbH & Co. KG, Daw SE, Billions Europe agus na hidirghabhálaithe eile a n-ainmnítear san iarscríbhinn, Sto SE & Co. KGaA agus ag Rembrandtin Coatings GmbH, a íoc;

4. Ordaítear do Ríocht na Danmhairge, do Phoblacht na Fraince, do Ríocht na hÍsiltíre, do Ríocht na Sualainne, do Phoblacht na Slóivéine, do Pharlaimint na hEorpa, do Chomhairle an Aontais Eorpaigh agus don Ghníomhaireacht Eorpach Ceimiceán (ECHA) a gcostais féin a íoc.

(1) IO C 222, 6.7.2020.